ബാങ്കിംഗ് രംഗത്തെ ശമ്ബളത്തില് ഒന്നാമനായി ആദിത്യ പുരി ന്യൂഡല്ഹി: കൊവിഡ് പ്രതിസന്ധി ആഞ്ഞടിച്ച കഴിഞ്ഞ സാമ്ബത്തിക വര്ഷം 202021 സ്വകാര്യ ബാങ്കുകളുടെ മേധാവികളില് ശമ്ബളത്തില് മുന്നിലെത്തിയത് എച്ച്.ഡി.എഫ്.സി ബാങ്കിന്റെ മുന് സി.ഇ.ഒയും മാനേജിംഗ് ഡയറക്ടറുമായ ആദിത്യ പുരി. 13.82 കോടി രൂപയാണ് റിട്ടയര്മെന്റ് വര്ഷത്തില് അദ്ദേഹം വാങ്ങിയ വേതനം. അദ്ദേഹത്തിന്റെ പിന്ഗാമിയായി ഒക്ടോബര് 27ന് ചുമതലയേറ്റ ശശിധര് ജഗദീശന് വാങ്ങിയ വേതനം 4.77 കോടി രൂപ. വിരമിക്കല് അനന്തര ആനുകൂല്യമായ 3.5 കോടി രൂപ കൂടി ചേര്ന്നതാണ് പുരിയുടെ വേതനം. അതേസമയം, എച്ച്.ഡി.എഫ്.സി ബാങ്കിന്റെ മുഖ്യ എതിരാളിയായ ഐ.സി.ഐ.സി.ഐ ബാങ്കിന്റെ മാനേജിംഗ് ഡയറക്ടറും സി.ഇ.ഒയുമായ സന്ദീപ് ബക്ഷി, കഴിഞ്ഞവര്ഷത്തെ വേതനം അടിസ്ഥാന ശമ്ബളവും സപ്ളിമെന്ററി ആനുകൂല്യങ്ങളും വേണ്ടെന്നുവച്ചു. എന്നാല്, മറ്റ് ആനുകൂല്യങ്ങളായി 38.38 ലക്ഷം രൂപയും പെര്ഫോമന്സ് ബോണസായി 63.60 ലക്ഷം രൂപയും അദ്ദേഹത്തിന് ലഭിച്ചു. മൂന്നാമത്തെ വലിയ സ്വകാര്യ ബാങ്കായ ആക്സിസ് ബാങ്കിന്റെ മാനേജിംഗ് ഡയറക്ടറും സി.ഇ.ഒയുമായ അമിതാഭ് ചൗധരിക്ക് ലഭിച്ച വേതനം 6.52 കോടി രൂപ. ഐ.സി.ഐ.സി.ഐ ബാങ്കിന്റെ എക്സിക്യൂട്ടീവ് ഡയറക്ടര് വിശാഖ മുല്യേയ്ക്ക് 5.64 കോടി രൂപയും ലഭിച്ചിരുന്നു. കോടിപതികള് കൂടുതല് എച്ച്.ഡി.എഫ്.സിയില് പ്രതിവര്ഷം 8.5 ലക്ഷം രൂപയില് ശമ്ബളംപറ്റുന്ന ജീവനക്കാര് അഥവാ ക്രോര്പതി ബാങ്കേഴ്സ് ഏറ്റവുമധികമുള്ളത് എച്ച്.ഡി.എഫ്.സി ബാങ്കിലാണ് 200 പേര്. ആക്സിസ് ബാങ്കിലുള്ളത് 69 പേര്.